**Ajuts per la Matrícula del Màster en Modelització per a la Ciència i l’Enginyeria**

**El Departament de Matemàtiques de la Universitat Autònoma de Barcelona convoca, per al curs 2014-2015, ajuts de matrícula del Màster en Modelització per a la Ciència i l’Enginyeria, els quals es regiran per les bases següents.**

**Base I**

S’atorgaran 3 beques de matrícula per a estudiants que durant el curs 2014-2015 cursin el Màsteren Modelització per a la Ciència i l’Enginyeria de la UAB.

**Base II**

Borsa de la beca

La borsa de la beca consisteix en l’import de la matrícula del màster (exceptuant les taxes) fins a un màxim de 3.000 euros. Aquest ajut és incompatible amb qualsevol altre ajut que financi el mateix concepte.

**Base III**

Requisits que han de complir els sol·licitants:

Estar en possessió del títol que dóna accés als estudis de Màster.

Estar preinscrit al Màsteren Modelització per a la Ciència i l’Enginyeria

**Base IV**

Procediment de sol·licitud i terminis

La sol·licitud, així com la documentació que es detalla, es presentarà a la Secretaria del Departament de Matemàtiques o alternativament via correu electrònic a l’adreça cima@mat.uab.cat abans del dia **11 de juliol de 2014 a les 14 hores**.

**Base V**

Documentació necessària

* Carta de sol·licitud i motivació en format lliure.
* Certificat de l’expedient acadèmic on constin les qualificacions de tots els cursos de la llicenciatura o grau.
* Currículum vitae.

**Base VI**

Adjudicació de les beques

* L’adjudicació de les beques serà decisió de la Comissió Acadèmica del Màster.
* **L’adjudicació es farà pública abans del 25 de juliol de 2014.**

**Base VII**

Renúncia a la beca

La no formalització de la matrícula implica la renúncia a la beca. Els estudiants als quals s’hagi atorgat la beca es comprometen a retornar l’import íntegre de l’ajut en cas d’obtenir, al llarg del curs 2013-2014, una altra beca que inclogui el finançament de la matrícula del màster. En qualssevol d’aquests casos la Comissió abans esmentada podrà atorgar la beca al sol·licitant més ben situat segons els criteris d’adjudicació de l’ajut.